kardosdrur/scandi-wiki huggingface dataset:
Blenkinsopp Castle

Blenkinsopp Castle (stavet som Blenkinsop i mange dokumenter) er ruinen af en herregård fra 1800-tallet, der har inkorporeret dele af et beboelsestårn fra 1300-tallet, der ligger ved Tipalt Burn omkring 2 km syd for Greenhead, Northumberland, England.

Det er en listed building af anden grad og et Scheduled Ancient Monument som en af de "overlevne beboelsestårne, der har bevaret signifikante middelalderlige dele".

Se også 
 Liste over borge og slotte i England

Referencer

Eksterne henvisninger 

Slotte i Northumberland
Bothal Castle

Bothal Castle er en middelalderborg i Bothal nær Wansbeck, mellem Morpeth og Ashington i Northumberland, England. Botl er oldengelsk for beboelse, og bothal kan referere til en særlig beboelse eller sal.
Den var befæstet inde den normanniske erobring af England, og den er blevet renoveret og ombygget flere gange.

Det er et Scheduled Ancient Monument og en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Voxmeter

Voxmeter A/S er et dansk analyseinstitut, specialiseret i samfundsundersøgelser, markedsanalyse og Customer Experience Management. Voxmeter har leveret meningsmålinger til Ritzaus Bureau, siden 2001. Konsulenthuset yder rådgivning i CEM Intelligence og leverer SaaS systemet Catglobe, der anvendes af analyseinstitutter og større virksomheder. Virksomheden blev grundlagt i 1997, og siden år 2000 har Voxmeter udviklet teknologien Catglobe, der effektiviserer produktionen af de klassiske kunde- og markedsanalyser, som samles i en fælles videnshub.

Aktuelle begivenheder

Voxmeter deltager i arbejdet med aktuelle samfundsrelaterede problemstillinger. De har f.eks. i forbindelse med afstemningen omkring forsvarsforbeholdet i 2022, lavet løbende ugentlige meningsmålinger.

Eksterne henvisninger og kilder 
 Voxmeters hjemmeside



Analyseinstitutter i Danmark
Analyse
Markedsføring
Koufalia

Koufalia () er en kommunal enhed og en by i kommunen Chalkidona, som den er sæde for. Før kommunalreformen i 2011 var det en selvstændig kommune.

Administrativ inddeling 
Koufalias kommunale enhed består af to byer:

 Koufalia (befolkning 8.139)
 Prochoma (befolkning 2.440)

De førnævnte befolkningstal er fra 2011.

Geografi 
Koufalia ligger 35 kilometer nordvest for byen Thessaloniki ved floden Axios (Vardar). Samfundet Koufalia dækker et område på 67,591 km2 mens den kommunale enhed dækker et areal på 106.128 km2.

Historie 
Koufalia er bygget nord for den antikke by Ichnae (IXNAI). Det meste af dens befolkning stammer fra byen Kavakli i Bulgarien. De flyttede til området efter undertegnelsen af Neuilly-traktaten i 1919 mellem Grækenland og Bulgarien, der fremtvang en befolkningsudveksling mellem de to lande. Til gengæld immigrerede den overvejende bulgarske befolkning i landsbyen til Bulgarien, og bosatte sig hovedsageligt på Sortehavskysten i området Anchialo (Pomorie). Befolkningen kaldte byen Koufalovo (). Der er også Ntopioi og græske flygtninge fra Lilleasien og Thrakien.

Kultur 
Byen har en række kulturelle organisationer, hvor den vigtigste er "Megas Alexandros" (Alexander den Store); det blev grundlagt i 1980. Det har sit eget udlånsbibliotek samt en blodbank til humanitære formål. Hvert år arrangerer de "Flodfest" på bredden af Axios-floden, fra 24.-26. juli, og religiøse festivaler ().

Kilder og henvisninger 

Centralmakedonien
Byer i Grækenland
Mashriq

Mashriq (arabisk ٱلْمَشْرِق, også transskriberet Mashreq, Mashrek) betyder "øst" eller "landet, hvor solen står op" og er det geografiske område, der strækker sig fra Egyptens vestlige grænse til Irans vestlige grænse. Området omfatter Egypten, Sudan, staterne på Den Arabiske Halvø (Saudi-Arabien, Yemen, Oman, De Forenede Arabiske Emirater, Qatar, Bahrain og Kuwait), Levanten (Israel, Palæstina, Jordan, Libanon, Syrien) og Irak.

Mashriq er også en arabisk betegnelse for de arabiske områder i Mellemøsten, de østlige arabiske lande, og som ikke hører til Maghreb, de vestlige arabiske lande, i Nordafrika.

Referencer 
Encyclopædia Britannica

Encyclopedia of the Middle East

Mellemøsten
Robert Sánchez

Robert Lynch Sánchez (født 18. november 1997) er en spansk professionel fodboldspiller, som spiller for Premier League-klubben Chelsea og Spaniens landshold.

Klubkarriere

Brighton & Hove Albion 
Efter at have begyndt hos Levantes akademi, havde Sánchez i 2013 skiftet til Brighton & Hove Albions ungdomshold i en alder af 15 år, og skrev i juni 2015 sin første professionelle kontrakt med klubben.

Sánchez havde lejeaftaler, til først Forest Green Rovers i 2018-19 og til Rochdale i 2019-20.

Sánchez gjorde sin førsteholdsdebut for Brighton den 1. november 2020, og etablerede sig herefter som førstevalgsmålmand.

Chelsea 
Sánchez skiftede i august 2023 til Chelsea.

Landsholdskarriere 
Sánchez er født i Spanien til en spansk mor og en engelsk far, og kunne dermed spille for begge lande. Sánchez afviste England, og valgte at spille for Spanien.

Sánchez debuterede for det spanske landshold den 5. september 2021. Han var del af Spaniens trup til EM 2020 og VM 2022.

Referencer

Eksterne henvisninger 

 

Fodboldspillere fra Spanien
Fodboldlandsholdsspillere fra Spanien
Fodboldspillere fra Brighton & Hove Albion F.C.
Fodboldspillere fra Forest Green Rovers F.C.
Fodboldspillere fra Rochdale A.F.C.
Fodboldspillere fra Chelsea F.C.
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Oskar Eriksson

Oskar Eriksson (født 29. maj 1991 i Karlstad) er en svensk curlingspiller. 

Han repræsenterede sit land under vinter-OL 2014 i Sochi, og tog bronze som reserve på Sveriges hold sammen med Viktor Kjäll, Niklas Edin, Sebastian Kraupp og Fredrik Lindberg.

Han tog sølv under vinter-OL 2018.

Under vinter-OL 2022 i Beijing tog han guld og bronze.

Referencer

Eksterne henvisninger 

Curlingspillere fra Sverige
Curlingspillere ved vinter-OL 2014
Curlingspillere ved vinter-OL 2018
Curlingspillere ved vinter-OL 2022
Deltagere for Sverige ved vinter-OL 2014
Deltagere for Sverige ved vinter-OL 2018
Deltagere for Sverige ved vinter-OL 2022
Medaljevindere ved vinter-OL 2014
Medaljevindere ved vinter-OL 2018
Medaljevindere ved vinter-OL 2022
Olympiske medaljevindere i curling
Olympiske mestre fra Sverige
Olympiske sølvmedaljevindere fra Sverige
Olympiske bronzemedaljevindere fra Sverige
Miloš Jakeš

Miloš Jakeš (født 12. august 1922, død 10. juli 2020) var en tjekkisk kommunistisk politiker. Han var generalsekretær i det tjekkoslavakiske kommunistparti i Tjekkoslovakiet (ČSSR) fra 1987 til 1989. Han fratrådte sin position i slutningen af november 1989 som følge af Fløjlsrevolutionen.

Referencer 

Kommunister fra Tjekkoslovakiet
Costa Kalundborg

"Costa Kalundborg" er en sang af den danske gruppe Shu-bi-dua, fra deres ottende album, Shu-bi-dua 8. Temaet for sangen er klimaforandringer og global opvarmning, særligt med Danmark i fokus. I nummeret vendes tingene dog på hovedet, så "Sahara bli'r til is" og "Danmark bli'r det nye tropeferie-paradis".

Baggrund 
Idéen til "Costa Kalundborg" blev ifølge forsanger Michael Bundesen skabt ombord på hans daværende sejlbåd Ben Gun, som han, i selskab med et par kammerater, havde liggende i industridelen af Kalundborg Havn. Om sommeren sejlede de rundt på Kalundborg Fjord samt i andre danske farvande, og når de gik fra borde, besøgte de Kalundborgs værtshuse. Idéen blev samlet op af den øvrige del af Shu-bi-duas tekstkollektiv og skrevet færdig under en arbejdsferie i Schweiz.
Ifølge guitarist Claus Asmussen begyndte bandet under skrivningen at forestille sig et tropisk Kalundborg med sandstrande, badegæster og palmer, ikke mindst fordi datidens klimadebat (1981-82) fokuserede på den stigende varme skabt af huller i ozonlaget samt en øget freon-mængde, og ikke på en CO2-bekymring som i 2020'erne. Bandets keyboardspiller Willy Pedersen lavede hurtigt en melodi i selskab med Michael Hardinger, og nummeret tog ca. en halv time at fuldføre for hele tekstkollektivet.

Udgivelsen 
"Costa Kalundborg" udkom som single i 1982 sammen med "We Wanna Be Free", der ligeledes stammede fra 8'eren. Nummeret blev populært og regnes i dag blandt bandets store hits. Mens Shu-bi-dua fortsat var aktivt spillende, blev det nærmest et folkekrav, at "Costa Kalundborg" var på sætlisten, når bandet gav koncert i Kalundborg og omegn. Da gruppen en enkelt gang glemte sangen, opstod der stor utilfredshed, og Shu-bi-dua måtte herefter indskrive i Kalundborg Rock'er-kontrakten, at det populære nummer skulle spilles.

Medvirkende 
 Michael Bundesen: Sang
 Michael Hardinger: Guitar, kor
 Claus Asmussen: Guitar, kor
 Kim Daugaard: Bas, kor
 Willy Pedersen: Klaver, Orgel
 Kasper Winding: trommer

Referencer

Eksterne henvisninger
"Costa Kalundborg" på YouTube

Sange fra 1982
Shu-bi-dua-sange
Den store gamle mands afgang

Den store gamle mands afgang () er en russisk stumfilm fra 1912 instrueret af Jakov Protasanov og Elizaveta Timan.

Medvirkende 
 Olga Petrova som Sofja Tolstaja
 Vladimir Sjaternikov som Leo Tolstoj
 Leo Tolstoj
 Mikhail Tamarov som Vladimir Tjertkov
 Jelizaveta Thiman som Aleksandra Lvovna Tolstaja

Referencer

Eksterne henvisninger 
 

Russiske film fra 1912
Stumfilm fra Rusland
Dramafilm fra Rusland
Hus i Kolomna

Hus i Kolomna () er en russisk stumfilm fra 1913 af instrueret af Pjotr Tjardynin.

Filmen er baseret på et digt af Pusjkin.

Medvirkende 
 Praskovja Maksimova
 Sofja Goslavskaja
 Ivan Mozzjukhin

Referencer

Eksterne henvisninger 

 

Russiske film fra 1913
Stumfilm fra Rusland
Aleksandr Pusjkin
Sirimavo Bandaranaike

Sirimavo Bandaranaike (født 17. april 1916 i Ratnapura i den daværende britiske koloni Ceylon, død 10. oktober 2000 i Kadawatha, en forstad til Colombo i Sri Lanka) var en srilankansk politiker. Hun var premierminister i Sri Lanka i sammenlagt 18 år i perioderne 1960–1964, 1970–1977 og 1994–2000. Ved dannelsen af sin første regering i 1960 blev hun verdens første kvindelige valgte regeringsleder.

Tidlige liv 

Bandaranaike blev født i en af landets rigeste singalesiske familier. Selvom hun og hendes familie var buddhister, blev hun uddannet ved en katolsk skole i Colombo. Hun giftede sig i 1940 som 24-årig med politikeren Solomon Bandaranaike. Sammen fik de tre børn.

Solomon Bandaranaike dannede i 1951 partiet Sri Lankas Frihedsparti. Han vandt parlamentsvalget i 1956 som leder af en populistisk koalition og blev premierminister. Som sådan stod han i spidsen for et singalesisk-nationalistisk program. Tre år senere blev han myrdet af tidligere støtter.

Politisk karriere 

Sirimavo Bandaranaike blev som Solomon Bandaranaikes enke leder af Frihedspartiet i 1960, selvom hun var politisk uerfaren. Samme år blev hun premierminister for første gang. Samtidig beklædte hun posterne som udenrigs- og forsvarsminister.

Bandaranaike førte en socialistisk orienteret politik, der indebar nationaliseringer af store dele af økonomien og en neutral udenrigspolitisk linje. Bandaranaike var en af lederne af de alliancefrie landes bevægelse, hvis formand hun blev i 1976. Indenrigspolitisk arbejdede hun for at genindføre buddhismen som en fundamental del av den nationale singalesiske kultur og svække den vestlige indflydelse fra det tidligere engelske koloniherredømmet. Hun erstattede således engelsk med singalesisk som landets officielle sprog. Den nationalistiske politik skabte stigende spændinger i forhold til Sri Lankas tamilske mindretal.

I 1964 blev Bandaranaikes regering styrtet, men i 1970 vendte hun tilbage til magten i spidsen for en forenet venstrefrontregering. Under denne regering fik Ceylon i 1972 en ny grundlov, hvorved landet blev en republik (hvor den britiske dronning indtil da havde været statsoverhoved) og skiftede navn til Sri Lanka.

Bandaranaike led et valgnederlag i 1977 efter stigende etniske og økonomiske problemer. I 1980 blev hun udstødt af parlamentet efter anklager om magtmisbrug, men fik politisk comeback i 1988 som leder af landets opposition. I 1994 blev hendes datter Chandrika Kumaratunga premierminister og i slutningen af samme år valgt til præsident. Straks efter valget udnævnte hun sin nu 78-årige mor til ny premierminister.

Sirimavo Bandaranaike trådte tilbage som premierminister i august 2000 og døde i oktober samme år.

Eftermæle 

Sirimavo Bandaranaike fik i løbet af sine over 40 år i srilankansk politik status som en "landsmoder", der var elsket af mange, men også blev anklaget for nepotisme og for at føre en politik, som var konfrontatorisk i forhold til det tamilske mindretal. Udenfor Sri Lanka er hun især kendt som den første kvindelige demokratiske regeringsleder i verden.

Kilder 

Politikere fra Sri Lanka
Kvindelige regeringschefer
Onkels lejlighed

Onkels lejlighed () er en russisk stumfilm fra 1913 af Pjotr Tjardynin.

Medvirkende 
 Dora Citorena
 Andrej Gromov
 Aleksandr Kheruvimov
 Ivan Mozzjukhin som Coco
 V. Niglov

Referencer

Eksterne henvisninger 

 

Russiske film fra 1913
Stumfilm fra Rusland
Julenat (film fra 1913)

Julenat () er en russisk stumfilm fra 1913 af Vladislav Tsarevitj.

Filmen er baseret på Nikolaj Gogols historie "Julenat" (udgivet på dansk i samlingerne "Russiske fortællinger i det nittende aarhundrede" (Gyldendal, 1930) og "Gamle og nye djævlehistorier" (1979)). Filmen beskriver Djævelen og heksen Solokha, der involverer sig i landsbyens indbyggeres julenat.

Medvirkende 
 Ivan Mozzjukhin
 Olga Obolenskaja som Oksana
 Lidija Tridenskaja som Solokha
 Pjotr Lopukhin som Vakula
 Aleksandr Kheruvimov som Golova

Referencer

Eksterne henvisninger 

 

Russiske film fra 1913
Stumfilm fra Rusland
Nikolaj Gogol
Vladislav Tsarevitj

Vladislav Aleksandrovitj Tsarevitj (russisk: Владисла́в Алекса́ндрович Старе́вич) (27. juli 1882, Moskva, Russiske Kejserrige – 26. februar 1965, Paris, Frankrig) var en russisk filminstruktør.

Filmografi 
 Prekrasnaja Ljukanida (Прекрасная Люканида, или Война усачей с рогачами, 1912)
 Filmfotografens hævn (Месть кинематографического оператора, 1913)
 Julenat (Ночь перед Рождеством, 1913)
 Strekoza i muravej (Стрекоза и муравей, 1913)
 Portræt (Портрет, 1915)

Referencer

Eksterne henvisninger 

 

Filminstruktører fra Rusland
Karl 3. af Lothringen

Karl 3. af Lothringen (født 18. februar 1543, død 14, maj 1608 i Nancy) var hertug af Lothringen fra sin fars død i 1545 og frem til hans egen død.

Han var søn af Prinsesse Christine af Danmark, datter af Christian 2. Hans mor var tronprætendent til Danmark, Norge og Sverige fra hendes fars død i 1559 og søsters frasigelse af tronen i 1561. Hvis Hertug Karls mor havde genvundet de nordiske troner, ville han havde regeret som Karl 1. af Danmark, Karl 2. af Norge og Karl 9. eller 3. af Sverige. Ved hans død blev hans efterfulgt som hertug af sin søn Henrik 2. og senere af hans søn Frans 2.

Referencer 

Hertuger af Lothringen
Birgit Løgstrup

Birgit Løgstrup (født 15. juni 1941) er en dansk historiker.

Løgstrup voksede op på Postgården ved Sønder Tranders øst for Aalborg. I 1999 arvede hun som enebarn gården og senere tog familien bopæl her. Gårdens jorder blev siden eksproprieret til opførelse af Nyt Aalborg Universitetshospital.

I 1960'erne uddannede hun sig til cand.mag. i historie og kristendomskundskab ved Københavns Universitet, hvor hun også i 1983 blev dr.phil. Inden indlevering af disputatsen søgte hun billigelse hos svigerfaderen K.E. Løgstrup, idet efternavnet måtte forventes at lede tilbage til ham. Fra 1970 til 2001 var hun arkivar ved Rigsarkivet og Landsarkivet for Nørrejylland, sidst i chef-stillinger.

Bibliografi 
 
  (disputats)
  
Bibliografien er ufuldstændig og viser kun en stærkt begrænset del af Løgstrups produktion.

Referencer 

Historikere fra Danmark
Alumni fra Københavns Universitet
Den kvindelige sjæls tusmørke

Den kvindelige sjæls tusmørke () er en russisk stumfilm fra 1913 af Jevgenij Bauer.

Filmen handler om en kvinde, der dræber den mand, der har voldtaget hende og som herefter må skabe sig en ny tilværelse, da hendes mand forlader hende.

Medvirkende 
 Nina Tjernova som Vera Dubovskaja
 A. Ugrjumov som Dolskij
 V. Demert som Maksim Petrov
 V. Bryanskij som Vitalij Bryanskij

Referencer

Eksterne henvisninger 
 

Russiske film fra 1913
Stumfilm fra Rusland
Dramafilm fra Rusland
Laila Reenberg

Laila Reenberg (født 20. august 1962) er en dansk jurist og leder, som arbejder indenfor Forsvarsministeriets område.

Reenberg opnåede cand.jur.-graden fra Københavns Universitet i 1988 og blev samme år ansat som fuldmægtig i Forsvarsministeriet. Fra 1994 har hun haft forskellige chef-stillinger; frem til 2014 i departementet og siden da som direktør for henholdsvis Forsvarsministeriets Personalestyrelse og Beredskabsstyrelsen.

Referencer 

Jurister fra Danmark
Direktører for danske styrelser
Jevgenij Bauer

Jevgenij Frantsevitj Bauer (russisk: Евгений Францевич Бауэр) (født den 22. januar 1865 i Moskva i det Russiske Kejserrige, død den 22. juni 1917 i Jalta i Det Russiske Kejserrige) var en russisk filminstruktør og manuskriptforfatter.

Bauers film blev af de sovjetiske myndigheder anset for værende for afvigende, og hans film blev derfor sjældent vist. Efter Sovjetunionens sammenbrud, opnåede flere kendskab til Bauers film, der i dag anses som milepæle i russisk film.

Bauer døde i en ung alder af lungebetændelse.

Filmografi 
 Den kvindelige sjæls tusmørke (Сумерки женской души, 1913)
 Storbybarn (Дитя большого города, 1914)
 Tavse Vidner (Немые свидетели, 1914)
 Ære til os, død over fjenden (Слава - нам, смерть - врагам, 1914)
 Tavse Vidner (Немые свидетели, 1914)
 Efter døden (После смерти, 1915)
 Århundredes børn (Дети века, 1915)
 Drømme (Грёзы, 1915)
 Tysatja vtoraja khitrost (Тысяча вторая хитрость, 1915)
 Liv for livet (Жизнь за жизнь, 1916)
 Døende svane (Умирающий лебедь, 1917)
 Konge af Paris (Король Парижа, 1917)
 For lykke (За счастьем, 1917)

Referencer

Eksterne henvisninger 

 

Filminstruktører fra Rusland
Tom Rogić

Tomas Petar Rogić (født d. 16. december 1992) er en australsk professionel fodboldspiller, som spiller for EFL Championship-klub West Bromwich Albion og Australiens landshold.

Klubkarriere

Tidlige karriere 
Rogić begyndte sin karriere med at spille på amatør og semi-professionelt niveau i Australien.

Central Coast Mariners 
Rogić skiftede i januar 2012 til Central Coast Mariners, og gjorde sin professionelle debut den 21. januar 2012.

Celtic 
Rogić skiftede i januar 2013 til Celtic efter at have imponeret for Mariners. Han debuterede for Celtic den 16. januar 2013, men havde begrænset spilletid.

Lån til Melbourne Victory 
Rogić blev i januar 2014 udlånt til Melbourne Victory.

Celtic retur 
Rogić begyndte efter august 2015 at spille fast hos Celtic, og trak interesse fra klubber som Arsenal og Valencia. Rogić besluttede sig dog for at blive hos Celtic, og underskrev en ny kontrakt med klubben. Efter mere end 250 kampe for klubben på tværs af alle tuneringer, annoncerede Celtic i maj 2022, at Rogić ville forlade klubben ved kontraktudløb i juli 2022.

West Bromwich Albion 
Rogić skiftede i september 2022 til West Bromwich Albion.

Landsholdskarriere

Futsal 
Rogić repræsenterede Australien i futsal ved det asiatiske mesterskab i futsal i 2010.

Olympiske landhold 
Rogić spillede i 2012 en enkelt kamp for Australiens Olympiske Fodboldlandshold under kvalifikationen til OL 2012.

Seniorlandsholdet 
Rogić debuterede for seniorlandsholdet den 14. november 2012. Han var del af Australiens trupper til Confederations Cup 2017, VM 2018 og AFC Asian Cup 2019.

Titler 
Central Coast Mariners

 A-League: 1 (2011-12)

Celtic

 Scottish Premiership: 6 (2015-16, 2016-17, 2017-18, 2018-19, 2019-20, 2021-22)
 Scottish Cup: 5 (2012-13, 2016-17, 2017-18, 2018-19, 2019-20)
 Scottish League Cup: 5 (2016-17, 2017-18, 2018-19, 2019-20, 2021-22)
Individuelle

 AFC Asian Cup Dream Team: 1 (2019)
 PFA Scottish Premiership Årets hold: 1 (2021-22)
 PFA Årets mandlige australske fodboldspiller: 1 (2021-22)

Kilder

Eksterne henvisninger 

Personer fra Canberra
Fodboldspillere fra Australien
Fodboldlandsholdsspillere fra Australien
Fodboldspillere fra Central Coast Mariners
Fodboldspillere fra Celtic F.C.
Fodboldspillere fra Melbourne Victory FC
Fodboldspillere fra West Bromwich Albion F.C.
Deltagere ved verdensmesterskabet i fodbold 2018
Hildur Friis-Hansen

Hildur Friis-Hansen (født 24. januar 1908 i København, død 9. december 1983 i København) var 1961-1969 administrerende direktør for Nordisk Fjer.

Eksterne henvisninger 
 

Personer i Kraks Blå Bog (afdøde)
Erhvervskvinder
Direktører fra Danmark
Liste over ældste personer fra Danmark - 110 år eller derover

Dette er en liste over personer fra Danmark, der er blevet over 110 år gamle. Med personer fra Danmark menes enten personer født i Danmark eller områder under dansk kontrol eller personer, der havde bopæl i Danmark, da de afgik ved døden. Den ældste dansker nogensinde er Christian Mortensen, der emigrerede til USA i 1903, og som døde den 25. april 1998 i Californien i en alder af 115 år og 252 dage, på det tidspunkt den højeste bekræftede alder for en mand noget steds i verden. Den ældste person, der både er født og død i Danmark, er Karla Lindholm Jensen, der døde den 20. december 2020 i en alder af 112 år og 217 dage.

Den første person bosiddende i Danmark, der i det danske Centrale Personregister blev registreret med en alder af 110 år, var Anne Matthiesen, der fyldte 110 år d. 26. november 1994 (på det tidspunkt levede den to år ældre Christian Mortensen dog i Californien).

Danskere over 110 år gamle

Andre tilfælde 
I tredje kvartal af 2022 fyldte en person ifølge Danmarks Statistik 112 år, og i deres Statistikbank kunne man se, at en kvinde i Region Midtjylland fyldte 112 år i juli 2022, men øvrige detaljer blev ikke publiceret i 2022. Kvinden, som døde i foråret 2023, var dog fra Irak, hvorfor angivelse af fødselsår ved indrejse til Danmark godt kan have været behæftet med en betydelig usikkerhed (hendes fødselsdato var angivet som 01.07., hvilket er en almindelig indikation på manglende kendskab til den præcise fødselsdato).

Noter

Referencer 

Personer fra Danmark
 
Lister over personer fra Danmark
Topografisk-Botanisk Undersøgelse af Danmark

Topografisk-Botanisk Undersøgelse af Danmark (TBU) var en national systematisk undersøgelse af den danske flora udført af Dansk Botanisk Forening, som blev startet i 1904 og afsluttet med udgivelser fra 1931-1980.

Dele af data fra TBU er blevet digitaliseret og kan findes på Statens Naturhistoriske Museums hjemmeside.

Referencer 

Fysisk planlægning
Audre Lorde

Audre Lorde (/ˈɔːdri lɔːrd/; født Audrey Geraldine Lorde; 18. februar, 1934 – 17. november, 1992) var en amerikansk forfatter, feminist, bibliotekar og aktivist eller med egne ord "sort, lesbisk, mor, kriger og digter" der dedikerede meget af sit liv til at konfrontere og gøre noget ved de uretfærdigheder der er forbundet med racisme, sexisme, klassesamfund og homofobi.

Som digter er hun bedst kendt for sin tekniske beherskelse og følelsesmæssige udtryk samt de digte, der udtrykker vrede og forargelse over de uretfærdigheder, hun var vidne til gennem livet. Hendes digte og prosa behandler især spørgsmål og emner forbundet til racial lighed, feminisme, lesbiskhed, sygdom og handicap samt udforskelsen af sort, kvindelig identitet.

Værker

Bøger 

 
 
 
 
 
 
 
 
 
 
 
 
  (reissued 2007)

Bogkapitler

Interview 

 "Interview with Audre Lorde", i Against Sadomasochism: A Radical Feminist Analysis, red. Robin Ruth Linden (East Palo Alto, Calif.: Frog in the Well, 1982.), s. 66–71 ,

Biografiske film 

 A Litany for Survival: The Life and Work of Audre Lorde (1995). Dokumentar af Michelle Parkeson.
 The Edge of Each Other's Battles: The Vision of Audre Lorde (2002). Dokumentar af Jennifer Abod.
 Audre Lorde – The Berlin Years 1984 to 1992 (2012). Dokumentar af Dagmar Schultz.

Feminister fra USA
Digtere fra USA
Forfattere fra USA